
[bookmark: _Toc1320759901]Introduktion
At søge efter forskningsdata er oprindeligt skabt som et 4-timers kursus rettet mod Ph.d.-studerende og forskere. Det nuværende 2-timers kursus for studerende er en tilpasset version af 4-timers kurset og er tænkt som et åbent bibliotekskursus. Kurset er rettet mod studerende på både bachelor- og kandidatniveau fra alle fagområder. Der kræves ingen forudgående viden om data management eller –søgning for at deltage i kurset.
2-timers-kurset består af traditionel undervisning og en række forskellige aktiviteter: korte praktiske øvelser, en længere workshop-del, hvor de studerende får mulighed for at afprøve de præsenterede søgestrategier og en afsluttende refleksionsøvelse, der afrunder kurset.
Undervisningsmaterialet fokuserer på søgninger efter forskningsdata i relevante bibliografiske databaser, repositorier og søgemaskiner, der er specielt tilpasset datasøgning. Der afsættes dog også tid til at udforske data uden for den akademiske verden (f.eks. officielle statistikker udarbejdet af internationale organisationer).
Derudover behandler undervisningsmaterialet praktiske aspekter i forbindelse med datasøgningsprocessen herunder potentielle begrænsninger ved brug af andres forskningsdata, og hvordan man citerer de fundne data.
Materialet består af fire afsnit, der kan tilpasses afhængigt af hvor meget tid, der er til rådighed. Denne lærervejledning giver hovedsageligt et overblik over 2-timers-kurset. Forslag til alternative måder at bruge slides’ene på findes i slutningen af denne vejledning.
Denne lærervejledning fungerer som et hjælpemiddel for underviseren og giver et kort overblik over følgende:
· Læringsmål – kursets overordnede læringsmål.
· Struktur og indhold – en kort beskrivelse af undervisningsmaterialet og dets sammensætning.
· Trin-for-trin aktivitetsinstruktioner – til øvelserne, workshoppen og til sidst den afsluttende refleksionsøvelse, der opfordrer de studerende til at diskutere søgeprocessen.
· Alternative kursusmuligheder – med forslag til forskellige måder at bruge materialet på i andre scenarier og tidsrammer.

[bookmark: _Toc1802920277]Læringsmål
Efter afslutningen af denne workshop har den studerende tilegnet sig:
· grundlæggende viden om forskningsdata
· viden om forskellige søgestrategier og metoder til at søge efter data
· grundlæggende viden om hvordan man vurderer forskningsdata
· viden om betingelser for genbrug (licenser)
· færdigheder i at finde og navigere i relevante forskningsdata ved hjælp af viden om søgestrategier.

[bookmark: _Toc665818212]Struktur og indhold
Undervisningsmaterialet består af en PowerPoint-præsentation til undervisere samt tre handouts til brug under workshoppen: en liste over datakilder, et udvalg af foruddefinerede cases (inkluderet i PowerPoint-præsentationen) og en supplerende logbog. PowerPoint-præsentationen indeholder en indledende sektion, der illustrerer vigtige aspekter af datasøgningsprocessen, en hovedsektion om datasøgningsstrategier, praktiske øvelser med det formål at give de studerende mulighed for at afprøve de forskellige søgestrategier, en workshop til at anvende søgestrategierne i praksis og en del, der afslutter kurset med en afsluttende diskussion.

PowerPoint-præsentationen er opdelt i fire hovedafsnit:
1. Introduktion til søgning efter forskningsdata, inkl. vurdering og licenser
Denne del af undervisningsmaterialet har til formål at forklare hvad forskningsdata kan bestå af, diskutere processen med at søge efter forskningsdata og hvad man kan forvente, give kriterier til vurdering af resultaterne og hvordan man afgør, hvad der er tilladt med dataene (slide 4-11, varighed: ca. 12 min.).
2. Fire strategier til datasøgning, inkl. korte øvelser
Denne del udgør hoveddelen af kurset, hvor de studerende introduceres til fire forskellige strategier, der kan anvendes i en søgeproces. Disse fire strategier er ikke ment som en udtømmende liste, men snarere som forslag til, hvordan man kan gribe en datasøgning an. Hver datasøgningsstrategi indeholder eksempler, som følges op af korte øvelser, så de studerende kan få praktisk erfaring med nogle af strategierne. For detaljerede instruktioner til disse øvelser, se trin-for-trin-instruktionerne i næste afsnit (slide 12-37, varighed: ca. 70 min. inkl. 10 min. pause). 
3. Workshop
Denne del af undervisningsmaterialet er udformet som en workshop, hvor de studerende har frie tøjler i datasøgningsprocessen: De kan enten arbejde med deres egne projekter eller med en foruddefineret case, og de opfordres til at vælge de søgestrategier, der giver bedst mening, afhængigt af den akademiske disciplin og det felt, de arbejder med. For flere detaljer om workshop-afsnittet, se trin-for-trin aktivitetsinstruktioner – workshop. En liste med eksempler på ressourcer er inkluderet som et handout (slide 38-41, varighed: ca. 20 min.).
4. Afsluttende diskussion – opsummering
Denne del af undervisningsmaterialet afslutter kurset med en refleksionsøvelse, der giver de studerende mulighed for at reflektere over deres individuelle oplevelser af datasøgningsprocessen og dele disse oplevelser med hinanden i en afsluttende diskussion (slide 42, varighed: ca. 15 min.).

[bookmark: _Toc513557210]Trin-for-trin aktivitetsinstruktioner
Her findes detaljerede instruktioner i, hvordan man faciliterer de forskellige læringsaktiviteter, der finder sted i løbet af kurset (øvelser, en workshop og en afsluttende diskussion).

[bookmark: _Toc1756953199]Øvelser i søgestrategier
I afsnit 2 Datasøgningsstrategier inkl. korte øvelser introduceres hver strategi med en ”live” demonstration. Denne efterfølges af korte øvelser, der giver de studerende mulighed for at få praktisk erfaring med nogle af strategierne. I workshoppen har de studerende mulighed for at afprøve alle de forskellige søgestrategier (se Workshop-afsnittet nedenfor).
Overordnede kommentarer til øvelserne:
De studerende kan vælge en af de to øvelser efter datasøgningsstrategierne. I workshop-delen kan de enten søge efter data til deres eget projekt eller bruge en af de fire cases, der er nævnt i PowerPoint-slide 40. De angivne cases repræsenterer forskellige akademiske discipliner og/emner.
De studerende kan arbejde enten individuelt eller i par.
Når de studerende har haft mulighed for at afprøve strategierne i workshop-delen, kan man følge op med spørgsmål, der opfordrer dem til at reflektere over processen, f.eks.: Hvordan gik søgningen? Fandt du nogle data, der så lovende ud? Stødte du på nogen udfordringer, da du søgte i det repositorie, du havde valgt? Dette er for at forberede dem til den reflekterende øvelse, der afslutter kurset.

[bookmark: _Toc734291892]Strategi 1: Bibliografiske databaser
I den første strategi introduceres de studerende til søgning efter forskningsdata ved at vise et udvalg af bibliografiske databaser med registre over datasæt og/eller med funktioner, der giver brugerne mulighed for at søge direkte efter forskningsdata. Dette indledes med en kort forklaring af begrebet ”bibliografisk database”. Der gives to eksempler – du kan overveje at vise disse eksempler ”live” i browseren ved at gøre følgende:
1. Web of Science: Åbn databasen i din browser, og vælg Data Citation Index på startsiden. Du søger nu udelukkede i de datasæt, der er indekseret i databasen. Indtast de nøgleord, du vil finde datasæt om. Vælg filtre for at indsnævre søgeresultaterne, hvis det er relevant. Gennemse resultaterne som du ville gøre i en litteratursøgning. Når du finder et relevant datasæt, skal du klikke på titlen for at læse metadata og få adgang til det repositorie, hvor (meta)data er hostet.
2. Dimensions: Gå ind på databasen i din browser og tilmeld dig/log ind. Når du er logget ind, kan du begynde din datasøgning. I denne database vælger du ”datasæt” øverst på siden og indtaster derefter de søgeord, du vil søge efter. Når du finder et relevant datasæt, skal du klikke på titlen for at læse metadata og få adgang til det repositorie, hvor (meta)data er hostet.
Bemærk, at du skal kontrollere, om du og de studerende har adgang til Data Citation Index fra Web of Science. Dette afhænger af, om det universitet du er tilknyttet, har et abonnement til databasen. Hvis du ikke har adgang, kan det være en god idé at fokusere på Dimensions-databasen.

[bookmark: _Toc820019588]Strategi 2: Repositorier
Den anden strategi fokuserer på, hvordan man søger efter forskningsdata i repositorier. Dette indledes også med en kort definition af begrebet ”repositorie” for at afklare dets funktion i forbindelse med forskningsdata, sammen med en demonstration af en søgning i to repositorier, Zenodo og Harvard Dataverse.

[bookmark: _Toc2002958976]Øvelser til Strategi 1 og 2:
Formålet med øvelsen for strategi 1: De studerende får en generel idé om, hvordan man arbejder i bibliografiske databaser, der tilbyder specifikke søgeværktøjer eller –funktioner, der giver brugerne mulighed for at søge efter datasæt. Øvelsen skal sikre, at de studerende tilegner sig grundlæggende færdigheder i at søge efter forskningsdata i en bibliografisk database, og lærer at være kritiske over for de oplysninger de finder.
Formålet med øvelsen for strategi 2: Øvelsen skal sikre, at de studerende tilegner sig grundlæggende færdigheder i at søge efter forskningsdata i et repositorie, og lærer at være kritiske over for og kunne vurdere de oplysninger de finder, for at kunne afgøre, om de kan genbruge dataene.
Eleverne kan arbejde parvis eller individuelt, og behøver kun at udføre en af øvelserne på slide 25.
Du bør fremhæve datavurdering som en vigtig del af søgeprocessen (se også slide 10) og kan supplere øvelserne med spørgsmål som: ”Er dataene korrekt dokumenteret?” og ”Er dataene klar til at blive genbrugt?”.

[bookmark: _Toc1657773106]Strategi 3: Søgemaskiner
Den tredje strategi viser hvordan søgemaskiner som DataCite Commons og Google Dataset Search, er udviklet specifikt til datasøgning. Generativ AI kan også være nyttig, f.eks. hvis de studerende går i stå eller har svært ved at komme i gang. Open AI’s ChatGPT og Microsofts Copilot kan give nyttige forslag, f.eks. med hensyn til hvor (websteder, databaser osv.) man kan søge efter data.
Fremhæv følgende for de studerende: De fleste søgemaskiner og generative AI-værktøjer mangler gennemsigtighed, og det kan derfor være uklart, hvorfor de finder bestemte resultater, mens andre resultater mangler. De studerende bør opfordres til at være kritiske over for de resultater/output, de får, når de bruger denne strategi.
Bemærk også at de studerende sandsynligvis vil opleve en del støj i resultaterne, især hvis de søger efter nøgleord med en bred semantisk betydning. F.eks. vil søgning på ordet ”stress” kunne give resultater fra både psykologi og ingeniørvidenskab.

[bookmark: _Toc315582886]Øvelser til strategi 3:
Formålet med øvelserne til strategi 3: Det forventes, at de studerende bruger det, de har lært i deres tidligere søgninger. Denne øvelse skal sikre, at de studerende tilegner sig grundlæggende færdigheder i at søge efter forskningsdata i en søgemaskine, er kritiske over for de oplysninger, de finder, og kan vurdere om de kan genbruge dataene.
Bed de studerende om at reflektere kritisk over søgeprocessen samt søgeresultaterne/outputtet. Gav denne strategi dem for eksempel bedre/hurtigere/andre resultater i deres datasøgning? (Se PowerPoint-slide for flere spørgsmål).

[bookmark: _Toc1852865132]Strategi 4: Uden for den akademiske verden (myndigheder, organisationer, osv.)
Den fjerde strategi går ud over det akademiske område og viser eksempler på, hvordan de studerende kan søge efter datasæt, der ikke er indsamlet med henblik på forskning.
Her bruges Verdensbankens data som eksempel, men du kan overveje, om yderligere eksempler kan være nyttige i din undervisning. Som i Strategi 1 kan du også her vise et data-eksempel ”live”: Gå til https://www.worldbank.org/. Klik på ”How we work”. Vælg ”Open data”. Du kan nu indtaste en søgning. Indtast f.eks. ”Danmark” efterfulgt af ”Italien” for at sammenligne data om de to lande. Vælg ”Life expectancy at birth, total (years)”. Peg på hvor nyttige oplysninger kan findes her, f.eks. oplysninger om datasættets licens (klik på ”Details”) og filer til download (klik på ”Download”).

[bookmark: _Toc509125178]Workshop
I workshop-delen får de studerende mulighed for at omsætte deres nye viden og færdigheder til praksis.
For at introducere aktiviteten for de studerende skal du fremhæve følgende punkter:
· De studerende har nu frie tøjler i datasøgningsprocessen: De kan vælge at søge efter data i forbindelse med deres eget projekt eller vælge en af de foruddefinerede cases (se de handouts der er inkluderet i slides‘ene. Forslag til søgninger og resulterende datasæt er inkluderet i noterne), og de opfordres til at vælge de søgestrategier, de finder mest relevante for det emne, de arbejder med.
· Formålet med denne aktivitet er at udvide det, de studerende har lært i første del af kurset, ved at videreudvikle og afprøve den nye viden og de nye færdigheder, de har tilegnet sig.
· Workshop-delen er planlagt til at vare ca. 20 minutter, så de studerende har tid til at udforske de forskellige strategier, de er blevet introduceret til, og for at opmuntre dem til at engagere sig i og vurdere de data, de støder på undervejs, samt at reflektere kritisk over processen med at søge efter data mere generelt.
Se også de tre handouts, som de forventes at bruge i workshoppen:
1. Liste over datakilder: Opfordr de studerende til at konsultere dette handout, hvis/når de er i tvivl om, hvor de skal søge efter data (se bilag A).
2. Logbog: Bed de studerende om at notere deres søgninger samt de datasæt, de finder i processen, i logbogen (den er inkluderet i underviservejledningen som Bilag B). Formålet med logbogen er både at hjælpe de studerende med at huske, hvad de har søgt efter, hvad de har fundet, samt at opmuntre dem til at reflektere over søgeprocessen og forberede dem til den afsluttende diskussion (se nedenfor).
3. Foruddefinerede cases: Bed de studerende om at vælge en foruddefineret case fra handout’et, hvis det er nødvendigt (dette handout er også inkluderet i slide 40).

[bookmark: _Toc1952525252]Afsluttende diskussion
Dette afsnit afslutter kurset med en kort refleksionsøvelse, der opfordrer dem til at forholde sig kritisk til deres erfaringer med at søge efter data.
Bed de studerende om at bruge 5 minutter på at diskutere følgende spørgsmål med en af deres medstuderende:
· Hvad fandt du nyttigt?
· Hvad fandt du udfordrende?
Brug derefter 10 minutter på at følge op på de studerendes diskussion med hinanden ved at opfordre dem til at dele det, de har talt om i en fælles diskussion.
Alternativt kan du, for at opmuntre alle til at deltage aktivt, overveje at bruge Padlet eller et andet online læringsværktøj til denne øvelse: Bed de studerende om at skrive deres svar ned i Padlet (5 min.) og derefter dele deres svar med en af deres medstuderende (5 min.). Dette kan følges op ved at invitere dem til at dele det, de har talt om, i en fælles diskussion (5 min.).



[bookmark: _Toc2075430652]Alternative kursusmuligheder
Dette afsnit indeholder forskellige scenarier, hvor materialet kan anvendes, afhængigt af den tidsramme man har.
[bookmark: _Toc577137024]Scenarie 1: Søgning efter forskningsdata - Åbent bibliotekskursus
Varighed: 2 timer.
Studerendes forudgående viden: Ingen.
Undervisningsmateriale: Dette scenarie består af hele PowerPoint-præsentationen, inklusive alle fire afsnit.
Læringsmål: Efter afslutningen af denne workshop har de studerende tilegnet sig:
· grundlæggende viden om forskningsdata
· kendskab til forskellige søgestrategier og metoder til at søge efter data
· grundlæggende viden om, hvordan man vurderer forskningsdata
· viden om betingelser for genbrug (licenser)
· færdigheder i at finde og navigere i relevante forskningsdata ved hjælp af viden om søgestrategier.

[bookmark: _Toc1127628644]Scenarie 2: Søgning efter forskningsdata, der er indarbejdet i et kursus
Varighed: 45 minutter.
Studerendes forudgående viden: Det forventes, at de studerende har begrænset viden om forskningsdata og datatyper.
Undervisningsmateriale: Formålet med dette scenarie er at give bachelor- og kandidatstuderende fra alle fagområder praktisk erfaring med at søge efter forskningsdata, når de har brug for at indsamle data til deres projekter. Undervisningsmaterialet er beregnet til en 45-minutters session i forbindelse med anden undervisning i datamanagement eller lignende emner. Efter en kort introduktion vil de studerende blive præsenteret for to datasøgningsstrategier sammen med en øvelse baseret på disse strategier.
Læringsmål: Efter afslutningen af denne workshop har den studerende tilegnet sig:
· grundlæggende viden om forskellige søgestrategier og metoder til at søge efter data
· viden om brug af repositorier og søgemaskiner til datasøgning
· grundlæggende viden om, hvordan man vurderer forskningsdata
· viden om betingelser for genbrug (licenser).

[bookmark: _Toc1092129220]Foreslået indhold til scenarie 2:
· Slide 1: Søgning efter forskningsdata
· Slide 3: Læringsmål (undtag det sidste læringsmål for scenariet på 45 min)
· Slide 6: Datasøgning – hvorfor?
· Slide 7: Hvad kan man forvente, når man søger efter data?
· Slide 8: Ingen standardiserede søgestrategier
· Slide 9: Før du begynder at søge efter data…
· Slide 10: Vær kritisk over for dine kilder
· Slide 11: Genbrug – licenser
· Slide 13: Søgestrategier – (Forsknings)data kan søges i…
· Slide 19: Søgestrategier – Strategi 2: Repositorier
· Slide 20: Strategi 2 – Søg efter forskningsdata i et repositorie – definition
· Slide 21: Strategi 2 – Søg efter forskningsdata i et repositorie – Hvor kan jeg finde et repositorie?
· Slide 22: Strategi 2 – Søg efter forskningsdata i et repositorie – Eksempel A: Zenodo
· Slide 23: Strategi 2 – Søg efter forskningsdata i et repositorie – Eksempel A: fortsat
· Slide 27: Søgestrategier – Strategi 3: Søgemaskiner
· Slide 28: Strategi 3 – Søgemaskiner og AI – gode råd
· Slide 29: Strategi 3 – Søgemaskiner og AI – DataCite Commons og Google Dataset Search
· Slide 32: Strategi 3 – Søgemaskiner og AI – Eksempel B: Google Dataset Search
· Slide 33: Strategi 3 – Søgemaskiner og AI – Tips til Google Dataset Search
· Slide 41: Liste over ressourcer – eksempler (uddelingsmateriale)
· Slide 44: Øvelser til scenarie 2: Repositorier og søgemaskiner.

[bookmark: _Toc1440713532]Scenarie 3: Introduktion til søgning efter forskningsdata
Varighed: 15 minutter.
Studerendes forudgående viden: Ingen.
Undervisningsmateriale: Formålet med dette scenarie er at introducere bachelor- og kandidatstuderende fra alle fagområder til, hvad (forsknings)data er, og hvordan man kan søge efter (forsknings)data separat, som supplement til litteratursøgning og/eller som inspiration til metodologi. Introduktionen er beregnet til at blive integreret i eksisterende undervisning. Materialet kan også bruges til at henvise studerende til det 2-timers kursus, der tilbydes som et åbent bibliotekskursus (scenarie 1).
Læringsmål: Efter afslutningen af denne introduktion har den studerende tilegnet sig:
· grundlæggende viden om forskningsdata
· viden om forskellige søgestrategier og metoder til at søge efter data
· grundlæggende viden om, hvordan man vurderer forskningsdata.

[bookmark: _Toc1001708603]Foreslået indhold til scenarie 3:
· Slide 1: Søgning efter forskningsdata
· Slide 5: Forskellige typer data
· Slide 6: Datasøgning – hvorfor?
· Slide 7: Hvad kan man forvente, når man søger efter data?
· Slide 9: Før du begynder at søge efter data…
· Slide 13: Søgestrategier – (Forsknings)data kan søges i…
· Slide 27: Søgestrategier – Strategi 3: Søgemaskiner
· Slide 29: Strategi 3 – Søgemaskiner og AI – DataCite Commons og Google Dataset Search
· Slide 32: Strategi 3 – Søgemaskiner og AI – Eksempel B: Google Dataset Search
· Slide 33: Strategi 3 – Søgemaskiner og AI – Tips til Google Dataset Search
· Slide 10: Vær kritisk over for dine kilder
· Slide 45: Reklame for det 2-timers kursus i søgning efter data.


[bookmark: _Toc1344689629]Bilag
Se de følgende sider for handouts (til brug i workshoppen).

[bookmark: _Toc1637323680]Bilag A: Liste over ressourcer – eksempler på hvor man kan søge
Strategi 1: Bibliografiske databaser (søg efter data i en bibliografisk database med funktioner, der er specielt designet til datasøgning).
· Dimensions: https://www.dimensions.ai/
· Mendeley Data: https://data.mendeley.com/
· Open Alex: https://openalex.org/
· Web of Science (Data Citation Index): https://www.webofscience.com/wos/woscc/basic-search 
Strategi 2: Repositorier (søg efter data i et universelt eller fagspecifikt repositorie eller efter et repositorie via et register).
· Dryad: https://datadryad.org/
· Figshare: https://figshare.com/
· Harvard Dataverse: https://dataverse.harvard.edu/   
· Mendeley Data: https://data.mendeley.com/ 
· Zenodo: https://zenodo.org/
Strategi 3: Søgemaskiner (søg direkte efter data via søgemaskiner)
· DataCite Commons: https://commons.datacite.org/
· Google Dataset Search: https://datasetsearch.research.google.com/  
· OpenAIRE Explore: https://explore.openaire.eu/ 

Strategi 4: Uden for den akademiske verden (søg direkte efter data uden for den akademiske verden, f.eks. NGO’er).
· Climate trace: https://climatetrace.org/
· Rigsarkivet (på dansk): https://www.sa.dk/find/ 
· European Social Survey (ESS) Data Portal: https://www.europeansocialsurvey.org/data-portal 
· ESA Climate Office: https://climate.esa.int/en/data/#/dashboard 
· HealthData.gov: https://healthdata.gov/ 
· Danmarks Statistik: https://www.dst.dk/en/ eller https://www.statistikbanken.dk/statbank5a/default.asp?w=1133
· Verdenssundhedsorganisationens (WHO) data: https://www.who.int/data 
· Verdensbankens data: https://data.worldbank.org/ 

Andet:
· Re3data: https://www.re3data.org/ (register over repositorier)
· FAIRSharing: https://fairsharing.org/search?fairsharingRegistry=Database
· Libguide "Searching for research data": libguides.ruc.dk/datasearch/opendatasources



[bookmark: _Toc166203212]Bilag B: Logbog
Formal: Brug denne logbog til at registrere oplysninger om din datasøgning. Logbogen skal være tilstrækkelig detaljeret, så du (eller en anden) kan bruge den til at reproducere dine resultater. Tilpas nøgleord, filtre og inklusions- og eksklusionskriterier, så de passer til databasens krav. 
Logbogen består af to dele, hvor den første er til at registrere dine søgninger, og den anden er til at give oplysninger om de fundne datasæt/resultater.
Del 1: Søgninger
Notér dine søgninger nedenfor.
	Repositorier/
søgemaskiner 
	Nøgleord/Søgestrenge 

	Antal hits
	Brugbar søgning?
	Bemærkninger

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



Del 2: Fundne datasæt/resultater
Notér dine fundne datasæt/resultater nedenfor:
	Databaser (litteratur eller data) / repositorier/ organisationer
	Adgang (åben, personlig eller begrænset adgang)
	Notes (f.eks. valgte filtre, kildehenvisning)
	Link eller DOI til fundne datasæt
	Dato

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



	
	
	



	
	
	



